पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। खेलते हुए प्रथम, द्वितीय से लेकर सहस्त्र तक की गिनती सीखना और संस्कृत सीखने के लिए अन्य खेलों का उपयोग। चंडीगढ़ संस्कृत अकादमी की ओर से लगाए जा रहे कैम्प में ऐसे ही कराया जाएगा संस्कृत बोध। आर्य समाज मंदिर सेक्टर पंचकूला, सनातन धर्म मंदिर 45 सी और आर्य समाज सेक्टर 22 ए में संस्कृत स्पीकिंग कोर्स कराए जा रहे हैं। कैम्प 16 से 27 जून तक लगाए जाएंगे।
ये जानकारी अकादमी के प्रधान उदयन आर्य ने दी। उदयन ने बताया कि सौ रुपये रजिस्ट्रेशन फीस देकर कोई भी इस कैंप में भाग ले सकता है। इसके लिए उम्र या जाति का कोई बंधन नहीं है। पीयू के स्टूडेंट होम में हुई प्रेस कान्फ्रेंस के दौरान उन्होंने कहा कि संस्कृत बोलनी सीखने के लिए पहले से संस्कृत की जानकारी होना जरूरी नहीं है। पंचकूला कैंप में संयोजक रहेंगे अजय भारद्वाज, चंडीगढ़ 45 सी में विशाल और सेक्टर 22 ए में सतपाल हरीश। उदयन ने कहा कि मंदिर में संयोजकों के नंबर भी उपलब्ध हैं। कैम्प में दिल्ली यूनिवर्सिटी से आए टीचर प्ले वे मैथड से पढ़ाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn